Robert Posavec, Centar za odgoj i obrazovanje Čakovec

**Nastavna priprema: Čitanje naglas romana Sretni dani Mire Gavrana**

**Namjena**: učenici s teškoćama u razvoju koji se školuju po posebnom programu, osmi razred

**Trajanje**: 5 školskih sati

**Nositelj aktivnosti**: školski knjižničar; u suradnji s razrednicom i socijalnom pedagoginjom

**Materijal**: dječji roman

**Ciljevi**

1. **Razvijanje ljubavi prema čitanju** kroz zanimljivu priču.
2. **Poticanje refleksije** učenika na stvarne životne situacije povezane s pričom.
3. **Razvijanje komunikacijskih vještina** kroz raspravu o pročitanom sadržaju.
4. **Povećanje svijesti o životnim izazovima** kao što su život bez jednog roditelja, prijateljstvo, nepodopštine i mladenačke simpatije.
5. **Promicanje socijalnih vještina** i emocionalne inteligencije.

**Ishodi**

1. Učenici će pokazati povećani interes za čitanje i književnost.
2. Učenici će moći identificirati i diskutirati o ključnim temama iz knjige.
3. Učenici će moći povezati priču sa svojim vlastitim životnim iskustvima.
4. Učenici će razviti bolje razumijevanje svojih emocija i socijalnih situacija kroz identifikaciju s likovima.
5. Učenici će unaprijediti svoje komunikacijske vještine kroz aktivno sudjelovanje u raspravama.

**Način Rada**

1. **Čitanje naglas (5 x 45 minuta)**
   * Prvi sat započinje kratkim uvodom u roman koje će se čitati, a svaki idući sat započinjem ponavljam ključnih dijelova dotad pročitanih poglavlja.
   * Knjižničar čita naglas dio knjige "Sretni dani" Mire Gavrana.
   * Povezivanje pročitanog s učenikovim svakodnevnim životom kroz vođenu raspravu.
2. **Razgovor i rasprava**
   * Nakon svakog dijela, knjižničar postavlja pitanja koja potiču učenike na razmišljanje i diskusiju.
   * Knjižničar moderira raspravu kako bi svi učenici imali priliku izraziti svoje mišljenje i osjećaje.
   * Knjižničar prekida čitanje svaki put kad kod učenika primijeti snažnu emocionalnu reakciju na pročitano i potiče razgovor o temi na koji učenik reagira
   * Knjižničar sluša učenike i postavlja pitanja s ciljem daljnjeg izražavanja
3. **Nastavni satovi razrednog odgoja**
   * Razrednica nastavlja raditi s učenicima na temama obrađenim tijekom čitanja.
   * Posebna pažnja posvećuje se refleksiji i povezivanju pročitanog s osobnim iskustvima učenika.
   * Socijalna pedagoginja uključuje se kada teme postanu ozbiljnije, poput ovisnosti i rizičnih ponašanja.

**Upute za učenike s teškoćama**

1. **Individualizirani pristup**:
   * Prilagoditi tempo čitanja i rasprave potrebama i sposobnostima učenika.
   * Koristiti jednostavan i razumljiv jezik.
   * Omogućiti dodatno vrijeme za razmišljanje i odgovaranje na pitanja.
   * Koristiti vizualne pomagala ili ilustracije iz knjige kako bi se olakšalo razumijevanje.
   * Povezivanje sadržaja s učenikovom neposrednom okolinom i pojašnjavanje nepoznatim pojmova i naziva
2. **Poticaj za Sudjelovanje**:
   * Ohrabrivati učenike da postavljaju pitanja i dijele svoja mišljenja.
   * Koristiti pozitivno potkrepljenje kako bi se povećala motivacija za sudjelovanje.
   * Omogućiti alternativne načine izražavanja (npr. crtanje, pisanje, gestikulacija) za učenike koji imaju poteškoće s verbalnim izražavanjem.

**Napomena**: Istu aktivnost provodim u različitim razredima, ali s drugim naslovima književnih djela za djecu, ovisno o dobi učenika, njihovim sposobnostima i interesima, kao i navici čitanja i slušanja priča. Ovakav način rada – čitanje dječjeg romana naglas uz istovremeno interpretaciju i razgovor je izrazito poticajan i zahvalan za razvoj ljubavi prema čitanju i knjizi kod učenika, ali iziskuje puno koordinacije i priličan broj sati koje razrednik treba odvojiti za ovu aktivnost.

Neki od naslova koje sam u ovom načinu rada koristio s višim razreda koji se školuju po posebnom programu: ***Dnevnik Pauline P*.**, ***Što dečki govore? Što cure govore?***, ***Jesam li se zaljubila?***, ***Tajni dnevnik Adriana Molea***, ***Poljubit ću je uskoro, možda***, ***Čudnovate zgode šegrta Hlapića***…